સપ્તાહના આરંભે તા. 13 અને 14ના બપોર સુધીનો સમય સર્વ રીતે લાભકારી રહેશે. નોકર-ચાકર, વાહન અને ભૌતિક સુખ સાધનમાં વધારો થશે. વીમા જેવી કોઈ આર્થિક રોકાણની યોજનામાં આપ રોકાણ કરશો. જે કાર્યમાં હાથ નાખશો તેમાં સફળતા મળશે. મિત્રોથી લાભ રહેશે. સમય આપના પક્ષમાં રહેશે. તા. 15ના રોજ આપની રાશિથી છઠ્ઠા સ્થાનમાં સૂર્યનું ભ્રમણ થતું હોવાના કારણે આપના ખર્ચનું પ્રમાણ વધશે. કોર્ટ-કચેરીના કેસમાં સાચવવાનો સમય છે. વારસાગત મિલકતોના પ્રશ્નો પણ હાલમાં છંછેડવા જેવા નથી. મિત્રો સાથે સંબંધો સુધરે વિદેશ યાત્રાનો યોગ છે. તા. 15 બપોર પછી અને તા. 16 અને 17 દરમિયાન દિવસો તણાવભર્યા પસાર થાય. ઘર-પરિવારમાં દુઃખનો પ્રસંગ બની શકે. કોઈ અપ્રિય ઘટના ઘટી શકે છે. નોકરિયાતોને પણ બીજાની ભુલના કારણે ઉપરીનો ઠપકો સાંભળવાની નોબત આવી શકે છે. વાહન ચલાવતી વખતે સાવધાની રાખવી. ઉઘરાણીના કાર્યોમાં અપેક્ષિત સફળતા નહીં મળે. પતિ-પત્નીના સંબંધોમાં કટુતા આવી શકે છે. તા. 18 અને 19 દરમિયાન ઘર માટે કોઈ નવી વસ્તુ ખરીદશો. આપના નોકરી તથા વ્યવસાયમાં સુધારો થશે. આપના ઘરના કામ-કાજમાં પણ સરળતા રહેશે. આપના યશ,માન,પ્રતિષ્ઠામાં વધારો થશે. પરિસ્થિતિ સંપૂર્ણ પણે આપની તરફેણમાં રહેશે.